**ПРОТОКОЛ № 24**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 06.07.2021 г.**

**/чрез видеоконферентна връзка/**

Присъстват: Огнян Дамянов, Светлана Бошнакова, Евгени Иванов, Александър Лазаров, Константин Тасков, Ирина Апостолова, Евгений Трифонов, Ангелина Митова, Галя Гугушева и Димитър Стефанов

Отсъстват: Пламен Найденов и Стефан Петров

На заседанието присъстват: Полина Петкова - главен експерт -юрисконсулт в отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 23 - т. 31

РАЗНИ

1. Произнасяне по допустимостта на кандидатите - участници в процедури за избор на административни ръководители в органите на съдебната власт, открити с решение на Прокурорската колегия на Висшия съдебен съвет по протокол №18/19.05.2021 г. (обн. ДВ, бр. 45/28.05.2021 г.), и определяне на дати за провеждане на събеседване с допуснатите кандидати.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

***Административен ръководител на***

***Апелативна специализирана прокуратура***

**1.1.1. ОТЛАГА** произнасянето по допустимостта на **Ивайло Борисов Ангелов** - следовател в Национална следствена служба, кандидат за участие в процедура за избор на административен ръководител на Апелативна специализирана прокуратура, до приемане на комплексна оценка от извънредно атестиране по реда на чл. 196, ал. 1, т. 4 във вр. с чл. 197, ал. 5, т. 2 от ЗСВ.

**1.1.2.** **ОТКРИВА**, на основание чл. 196, ал. 1, т. 4 във вр. с чл. 197, ал. 5, т. 2 от ЗСВ, процедура за извънредно атестиране на **Ивайло Борисов Ангелов** - следовател в Национална следствена служба.

**1.1.3.** Да се изискат от Национална следствена служба необходимите документи за провеждане на извънредно атестиране на **Ивайло Борисов Ангелов** - следовател в Национална следствена служба, за периода от **06.07.2016 г. до 06.07.2021 г.**

*Мотиви: Разпоредбата на чл. 197, ал. 5 предвижда извършване на извънредно атестиране след приключване на периодичното атестиране, ако от последното периодично атестиране са изминали пет години. Съгласно т. 2 на същата разпоредба, такова атестиране се провежда в случаите на участие на магистрата в избор за административен ръководител.*

*Видно от административната преписка, следовател Ивайло Ангелов има проведено периодично атестиране с приета положителна комплексна оценка „много добра" (Протокол на ВСС № 6 от 06.02.2014 г., със статистически отчетен период до 13.10.2013 г.). От последното му периодично атестиране са изминали пет години и същият подлежи на извънредно атестиране, на основание чл. 197, ал. 5, т. 2 ЗСВ във връзка с участието му в процедурата по избор.*

***Административен ръководител - окръжен прокурор на***

***Окръжна прокуратура - Сливен***

**1.2.1 ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – окръжен прокурор на Окръжна прокуратура - Сливен, открита с решение на Прокурорската колегия на Висшия съдебен съвет по протокол №18/19.05.2021 г. (обн. ДВ, бр. 45/28.05.2021 г.), следния кандидат:

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 10044/ 25.06.2021г. | **Веселин****Йорданов****Гангалов** | заместник на административния ръководител - заместник-окръжен прокурор на Окръжна прокуратура - Сливен |

**1.2.2 ОБЯВЯВА**, на основание чл. 194а, ал.4 от Закона за съдебната власт, списъка с допуснатия кандидат за участие в избора по т. 1.2.1 на интернет страницата на Висшия съдебен съвет.

**1.2.3 ПРЕДЛАГА** на Прокурорската колегия на ВСС да определи дата за провеждане на събеседване с допуснатия кандидат в процедура за избор на административен ръководител на Окръжна прокуратура - Сливен, открита с решение на Прокурорската колегия на Висшия съдебен съвет по протокол №18/19.05.2021 г. (обн. ДВ, бр. 45/28.05.2021 г.), както следва: **28.07.2021 г./15.09.2021 г.**

**1.2.4 ВНАСЯ** предложението по т.1.2.3 в заседанието на Прокурорската колегия на ВСС, насрочено на 07.07.2021 г., за разглеждане и произнасяне.

2. Оптимизиране щатната численост на Окръжна прокуратура – Разград

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Окръжен следствен отдел в Окръжна прокуратура – Пазарджик с 1 (една) свободна длъжност „следовател“, считано от датата на вземане на решението.

2.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „младши следовател“ в Окръжен следствен отдел в Окръжна прокуратура - Разград, считано от датата на вземане на решението

*Мотиви: Увеличаване щатната численост на Окръжен следствен отдел в Окръжна прокуратура - Разград с 1 (една) щатна длъжност „младши следовател" се налага, с оглед обезпечаване предстоящото назначаване, на основание чл. 258а, ал. 3 от ЗСВ, на един от тримата кандидати за младши следовател от конкурс 2020 г., заявили желание за органа.*

*Видно от актуалното кадрово състояние на Окръжен следствен отдел в Окръжна прокуратура - Разград, налице са 5 (пет) щатни длъжности, разпределени както следва: 1 (eдна) заета длъжност „завеждащ окръжен следствен отдел", 3 (три) заети длъжности „следовател" и 2 (две) щатни длъжности „младши следовател", обявени на конкурс, с решение на Прокурорската колегия на Висшия съдебен съвет по протокол № 03/29.02.2020 г. При обявени 2 (две) длъжности „младши следовател" в Окръжен следствен отдел в Окръжна прокуратура - Разград, в хода на процедурата по реда на чл. 186, ал. 6 от ЗСВ, желание за органа заявяват трима кандидати, с еднакъв резултат (бал) и еднакъв общ успех от държавните изпити. С оглед липсата на разписани критерии в ЗСВ, при еднакви показатели да бъдат предпочетени двама от тримата кандидати, с решение по протокол № 35/07.10.2020г. Прокурорската колегия на Висшия съдебен съвет прие окончателен списък, като одобри и тримата, съобразно заявеното им желание. По отношение на един от кандидатите за младши следователи не е налице щатна длъжност, която да осигури назначаването му в органа, което обосновава и необходимостта от оптимизиране щатната численост на следствения отдел чрез разкриването на 1 (eдна) щатна длъжност „младши следовател", което е и установената практика по предходни конкурсни процедури в аналогични ситуации.*

*За да прецени наличните възможности, Комисията по атестирането и конкурсите към Прокурорската колегия на ВСС (Комисията) извърши анализ на щатната численост на окръжно ниво, както и данните за обем дейност и натовареност на следователите спрямо средната за страната. В хода на анализа се открои Окръжен следствен отдел в Окръжна прокуратура – Пазарджик, с данни за натовареност, значително под стойностите за средната за страната. Съгласно актуалното щатно разписание, следственият отдел разполага с 12 (дванадесет) щатни длъжности „следовател“, от които 1 (една) заета длъжност „завеждащ окръжен следствен отдел", 11 (единадесет) длъжности „следовател“, от които вакантна е 1 (една). Впечатление правят статистическите данни за годишната натовареността по щат на 1 (един) следовател за 2020 г., които се отличават със стойности, значително по-ниски от средните за страната, а именно - 23,3, при средна за страната - 35,2. От прогнозната натовареност след евентуалното оптимизиране на прокурорския щат, Комисията установи, че това няма да доведе до затруднения в дейността на отдела, тъй като дори при съкращаване на 1 (една) щатна длъжност „следовател", стойностите ще останат под средната за страната, именно: 25,4, при средна за страната - 35,2.*

*Съобразно гореизложеното обобщение, Комисията предлага съкращаване на 1 (eдна) свободна длъжност „следовател" в Окръжен следствен отдел в Окръжна прокуратура – Пазарджик и разкриване на 1 (една) щатна длъжност „младши следовател" в Окръжен следствен отдел в Окръжна прокуратура - Разград, с оглед обезпечаване на назначаването на кандидат за младши следовател от конкурс 2020г., заявил желание за органа, след края на задължителния му курс на обучение в НИП.*

2.3. Съгласно чл. 30, ал. 2, т. 8 от ЗСВ изпраща решението на административния ръководител на Окръжна прокуратура-Пазарджик, за съгласуване.

2.4. ВНАСЯ предложението в заседанието на Прокурорската колегия на Висшия съдебен съвет, насрочено на 07.07.2021 г., за разглеждане и произнасяне.

3. Извлечение от решение на комисия Бюджет и финанси по протокол № 24/23.06.21 г., т. 5, във връзка с изготвяне на Проектобюджет на съдебната власт за 2022 г. и бюджетни прогнози за 2023 и 2024 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРИЕМА изготвената информация в изпълнение на решение на комисия „Бюджет и финанси“ на Висшия съдебен съвет по т. 5 от протокол № 24/23.06.2021 г., във връзка с изготвяне на Проектобюджет на съдебната власт за 2022 г. и бюджетни прогнози за 2023 и 2024 г.

3.2. Изпраща изготвената информация, ведно с приложенията, на комисия „Бюджет и финанси“ на Висшия съдебен съвет, по компетентност.

4. Писмо от Главния секретар на Висшия съдебен съвет, ведно с проект на Вътрешни правила за подготовка на материалите за заседанията на колегиите и на пленума на Висшия съдебен съвет, изготвяне на кратките и пълните стенографски протоколи и изпълнение на взетите решения, за запознаване и становище. *(изх. № ВСС-10040/25.06.2021 г.)*

*Отложена с решение на КАК по протокол № 23/29.06.2021 г., т. 15*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ИЗРАЗЯВА положително становище по проект на Вътрешни правила за подготовка на материалите за заседанията на колегиите и на пленума на Висшия съдебен съвет, изготвяне на кратките и пълните стенографски протоколи и изпълнение на взетите решения.

4.2. ПРАВИ ПРЕДЛОЖЕНИЕ чл. 15, ал. 3 от проекта на Вътрешните правила, да придобие следната редакция:

„Писма до кандидати, участващи в избори за административни ръководители, след определяне на датите за изслушване с решение на съответната колегия, *писма за тяхното уведомяване за встъпване в длъжност, съгласно чл. 167, ал. 3 от ЗСВ,* както и писма, с които се изпращат уведомления във връзка с решение на съответната колегия на ВСС, на основание чл. 161, ал. 1 от ЗСВ, се изготвят от служители на дирекция „Конкурси на магистрати“.“

4.3. Решението по т. 4 да се предостави на Главния секретар на Висшия съдебен съвет.

ЕДИННИ ФОРМУЛЯРИ

5. Извънредно атестиране на Пламена Петкова Дичева - Атанасова - изпълняващ функциите „административен ръководител - районен прокурор“ на Районна прокуратура - Габрово.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Пламена Петкова Дичева - Атанасова - изпълняващ функциите „административен ръководител - районен прокурор“ на Районна прокуратура - Габрово.

5.2. Предоставя, на основание чл. 205, ал. 1 от ЗСВ, на Пламена Петкова Дичева - Атанасова - изпълняващ функциите „административен ръководител - районен прокурор“ на Районна прокуратура - Габрово, резултатите от атестирането за запознаване.

*/След проведено гласуване с вдигане на ръка, решението е взето с 10 гласа „за“ и „0“ против/*

6. Периодично атестиране на Георги Николов Николов - прокурор в Софийска районна прокуратура. *(вх.№ ВСС-10440/09.10.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - София оценки по общите критерии за атестиране на Георги Николов Николов - прокурор в Софийска районна прокуратура.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че в част IV, т. 2 „Умение за анализ на правно-релевантните факти“ поставената оценка „5“ следва да бъде намалена с 1 (една) единица.*

*При определяне на оценката по този критерий, ПАК е отчела, че постановените актове са със сравнително подробно изложена фактическа обстановка и добре мотивирани от правна страна. Отчетено е обаче, че постановленията за отказ са с кратка фактическа обстановка и мотиви, като преписките не разкриват фактическа и правна сложност.*

*Същевременно обаче не са отчетени и коментирани констатираните от горестоящата прокуратура или съда основания за отмяна на част от изготвените постановления, които са относими към показателите за оценяване на критерия „разбираемо и обосновано мотивиране на актовете“ и „правилна и законосъобразна оценка на относимите факти и обстоятелства в хода на производството“:*

*Пр. №394/2018 год. - прокурорският акт е отменен поради неизяснена в цялост фактическа обстановка, което налага извършване на допълнителна проверка.*

*Пр. №47697/2015 год. – прокурорският акт е отменен поради неправилна оценка на относимите факти и обстоятелства. Горестоящата инстанция е приела, че не се касае за деяние, извършено по непредпазливост, а за такова, извършено умишлено.*

*Пр. №29230/2015 год., пр. №17022/2014 год., пр. №14503/2015 год., пр. №13578/2012 год. – прокурорските актове са отменени поради непълнота на извършеното разследване, неизясняване на фактическата обстановка и са дадени указания за извършване на допълнителни процесуално-следствени действия.*

*Комисията съобрази и основанията за връщане на актовете от съда, които сочат на недостатъчна прецизност при изготвянето им и пропуски при правилната и законосъобразна оценка на относимите факти и обстоятелства в хода на производството:*

*Пр. № 34115/2014 год. - обвинителният акт е върнат от съда поради допуснати процесуални нарушения, довели до ограничаване правото на защита на пострадалото лице, на което не са били предявени материалите от разследването по надлежния законово установен ред.*

*Пр. 34423/2016 год., пр. № 46142/2013 год., пр. № 29205/2015 год. – внесените обвинителни актове са върнати от съда поради допуснати съществени процесуални нарушения, водещи към ограничаване правата на обвиняемото лице, изразили се в разминаване между цифровото изписване на престъпния състав и описанието на престъплението, наличие на неясноти в обвинението, непровеждане на щателно издирване на обвиняемото лице, в случай, когато разследването е проведено в негово отсъствие.*

*Изброените по-горе произнасяния на прокурор Николов, свързани с непълно изясняване на фактическата обстановка, неправилна оценка на относимите факти и обстоятелства, неясноти относно съществени елементи от състава на престъплението сочат както на недостатъчна прецизност при изготвянето на актовете, така и на пропуски при правилната и законосъобразна оценка на относимите факти и обстоятелства в хода на производството, свързани с критерия „Умение за анализ на правно-релевантните факти“.*

*Касае се за пропуски и процесуални нарушения, рефлектиращи върху обосноваността на постановените актове, по които магистратът не е обосновал в достатъчна степен разбираемо и мотивирано същите или е налице неправилна и незаконосъобразна преценка по същество. От друга страна, тези пропуски и нарушения следва да се разгледат в контекста на притежавания дългогодишен юридически стаж, придобит в органите на съдебната власт и предполагащ високо качество на изготвените актове и недопускане на грешки от посоченото естество, които ПАК не е съобразила при определяне на оценката.*

*Гореизложеното обосновава оценка „4“ по коментирания качествен по същността си критерий.*

*Оценките по останалите общи и специфични критерии, определени от ПАК при АП - София, следва да бъдат потвърдени.*

*С оглед на изложеното, Комисията по атестирането и конкурсите определя комплексна оценка „Много добра“ - 4.61 на Георги Николов Николов - прокурор в Софийска районна прокуратура.*

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Георги Николов Николов - прокурор в Софийска районна прокуратура.

6.3. Предоставя, на основание чл. 205, ал. 1 от ЗСВ, на Георги Николов Николов - прокурор в Софийска районна прокуратура, резултатите от атестирането за запознаване.

*/След проведено гласуване с вдигане на ръка, решението е взето с 10 гласа „за“ и „0“ против/*

ПРЕДЛОЖЕНИЯ ЗА ПРИДОБИВАНЕ СТАТУТ НА НЕСМЕНЯЕМОСТ

7. Предложение от административния ръководител на Софийска районна прокуратура за придобиване статут на несменяемост на Веселина Стоянова Караджова - прокурор в Софийска районна прокуратура. *(вх.№ ВСС-9506/16.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Веселина Стоянова Караджова - прокурор в Софийска районна прокуратура, за периода 06.07.2016 г. - 06.07.2021 г.

7.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

8. Предложение от административния ръководител на Софийска районна прокуратура за придобиване статут на несменяемост на Явор Герчев Начев - прокурор в Софийска районна прокуратура. *(вх.№ ВСС-9501/16.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Явор Герчев Начев - прокурор в Софийска районна прокуратура, за периода 06.07.2016 г.-06.07.2021 г.

8.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

9. Предложение от административния ръководител на Софийска районна прокуратура за придобиване статут на несменяемост на Деница Янкова Янева - Сапунджиева - прокурор в Софийска районна прокуратура. *(вх.№ ВСС-9504/16.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Деница Янкова Янева - Сапунджиева - прокурор в Софийска районна прокуратура, за периода 06.07.2016 г. - 06.07.2021 г.

9.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

10. Предложение от административния ръководител на Софийска районна прокуратура за придобиване статут на несменяемост на Людмила Валериева Чобанска - прокурор в Софийска районна прокуратура. *(вх.№ ВСС-9505/16.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Людмила Валериева Чобанска - прокурор в Софийска районна прокуратура, за периода 06.07.2016 г. - 06.07.2021 г.

10.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

11. Предложение от административния ръководител на Софийска районна прокуратура за придобиване статут на несменяемост на Надежда Валериева Божилова - прокурор в Софийска районна прокуратура. *(вх.№ ВСС-9507/16.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Надежда Валериева Божилова - прокурор в Софийска районна прокуратура, за периода 06.07.2016 г. - 06.07.2021 г.

11.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

12. Предложение от административния ръководител на Районна прокуратура - Русе за придобиване статут на несменяемост на Светослав Венциславов Великов - прокурор в Районна прокуратура - Русе. *(вх.№ ВСС-9489/16.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Светослав Венциславов Великов - прокурор в Районна прокуратура – Русе, за периода 06.07.2016 г. - 06.07.2021 г.

12.2. ВЪЗЛАГА на постоянната атестационна комисия при Апелативна прокуратура - Велико Търново, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

13. Предложение от административния ръководител на Районна прокуратура - Русе за придобиване статут на несменяемост на Диана Венелинова Петрова - Йорданова - прокурор в Районна прокуратура - Русе. *(вх.№ ВСС-9500/16.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Диана Венелинова Петрова - Йорданова - прокурор в Районна прокуратура – Русе, за периода 06.07.2016 г. - 06.07.2021 г.

13.2. ВЪЗЛАГА на постоянната атестационна комисия при Апелативна прокуратура – Велико Търново, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

14. Предложение от административния ръководител на Районна прокуратура - Бургас за придобиване статут на несменяемост на Щелиян Веселинов Димитров - прокурор в Районна прокуратура - Бургас. *(вх.№ ВСС-8187/14.05.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Щелиян Веселинов Димитров - прокурор в Районна прокуратура – Бургас, за периода 06.07.2016 г. - 06.07.2021 г.

14.2. ВЪЗЛАГА на постоянната атестационна комисия при Апелативна прокуратура – Бургас, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

15. Предложение от административния ръководител на Районна прокуратура - Бургас за придобиване статут на несменяемост на Зорница Александрова Щърбева - прокурор в Районна прокуратура - Бургас. *(вх.№ ВСС-6756/14.05.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Зорница Александрова Щърбева - прокурор в Районна прокуратура – Бургас, за периода 06.07.2016 г. - 06.07.2021 г.

15.2. ВЪЗЛАГА на постоянната атестационна комисия при Апелативна прокуратура – Бургас, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

16. Предложение от административния ръководител на Районна прокуратура - Бургас за придобиване статут на несменяемост на Лидия Антоанова Георгиева - прокурор в Районна прокуратура - Бургас. *(вх.№ ВСС-6758/14.05.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Лидия Антоанова Георгиева - прокурор в Районна прокуратура – Бургас, за периода 06.07.2016 г. - 06.07.2021 г.

16.2. ВЪЗЛАГА на постоянната атестационна комисия при Апелативна прокуратура – Бургас, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

17. Предложение от административния ръководител на Районна прокуратура - Добрич за придобиване статут на несменяемост на Даниел Миленов Илиев - прокурор в Районна прокуратура - Добрич. *(вх.№ ВСС-9681/18.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Даниел Миленов Илиев - прокурор в Районна прокуратура – Добрич, за периода 06.07.2016 г. - 06.07.2021 г.

17.2. ВЪЗЛАГА на постоянната атестационна комисия при Апелативна прокуратура – Варна, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

18. Предложение от административния ръководител на Районна прокуратура - Разград за придобиване статут на несменяемост на Десимира Руменова Недкова - прокурор в Районна прокуратура - Разград. *(вх.№ ВСС-9682/18.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Десимира Руменова Недкова - прокурор в Районна прокуратура – Разград, за периода 06.07.2016 г. - 06.07.2021 г.

18.2. ВЪЗЛАГА на постоянната атестационна комисия при Апелативна прокуратура – Варна, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

19. Предложение от административния ръководител на Районна прокуратура - Пловдив за придобиване статут на несменяемост на Васил Николов Янев - прокурор в Районна прокуратура - Пловдив. *(вх.№ ВСС-9683/18.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Васил Николов Янев - прокурор в Районна прокуратура – Пловдив, за периода 06.07.2016 г. -06.07.2021 г.

19.2. ВЪЗЛАГА на постоянната атестационна комисия при Апелативна прокуратура – Пловдив, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

20. Предложение от административния ръководител на Районна прокуратура - Варна за придобиване статут на несменяемост на Кънчо Георгиев Кънев - прокурор в Районна прокуратура - Варна. *(вх.№ ВСС-9999/24.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Кънчо Георгиев Кънев - прокурор в Районна прокуратура – Варна, за периода 06.07.2016 г. - 06.07.2021 г.

20.2. ВЪЗЛАГА на постоянната атестационна комисия при Апелативна прокуратура – Варна, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

21. Предложение от административния ръководител на Районна прокуратура - Варна за придобиване статут на несменяемост на Стефан Радев Радев - прокурор в Районна прокуратура - Варна. *(вх.№ ВСС-10002/24.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Стефан Радев Радев - прокурор в Районна прокуратура – Варна, за периода 06.07.2016 г.-06.07.2021 г.

21.2. ВЪЗЛАГА на постоянната атестационна комисия при Апелативна прокуратура – Варна, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

22. Придобиване статут на несменяемост на Славка Стефанова Баханова - следовател в Следствения отдел в Специализираната прокуратура. *(вх. № ВСС-6120/24.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Славка Стефанова Баханова - следовател в Следствения отдел в Специализираната прокуратура.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Славка Стефанова Баханова - следовател в Следствения отдел в Специализираната прокуратура.

22.3. ПРЕДЛАГА НА ПРОКУРОРСКАТА КОЛЕГИЯ НА ВСС, Славка Стефанова Баханова - следовател в Следствения отдел в Специализираната прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

22.4. ВНАСЯ предложението в заседание на Прокурорската колегия на ВСС, насрочено за 07.07.2021 г., за разглеждане и произнасяне.

ДОПЪЛНИТЕЛНИ ТОЧКИ

РАЗНИ

23. Заявления за отвод от членове на конкурсните комисии по обявения, с решение на Прокурорската колегия на Висшия съдебен съвет по Протокол № 11/31.03.2021 г., конкурс за първоначално назначаване на длъжност „прокурор“ в районните прокуратури

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на първа конкурсна комисия за първоначално назначаване на длъжност „прокурор“ в районните прокуратури – прокурор в окръжна прокуратура, на мястото на Йордан Кирилов Грамов – прокурор в Специализираната прокуратура.

23.2.ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ Дарин Велчев Христов - прокурор в Софийска градска прокуратура, за редовен член на втора конкурсна комисия за първоначално назначаване на длъжност „прокурор“ в районните прокуратури, на мястото на Димитър Николов Димитров – прокурор в Окръжна прокуратура - Добрич.

2.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на втора конкурсна комисия за първоначално назначаване на длъжност „прокурор“ в районните прокуратури – прокурор в окръжна прокуратура, на мястото на Дарин Велчев Христов.

23.3. Внася предложението в заседанието на Прокурорската колегия на ВСС, насрочено за 07.07.2021 г., за разглеждане и произнасяне.

24. Доклад от директора на дирекция „Правна“ в АВСС относно решение по адм. дело № 48/01.07.2021 г. на Върховния административен съд, Шесто отделение, образувано по жалба на Йордан Кирилов Грамов - прокурор в Специализираната прокуратура, срещу решения на Прокурорската колегия на Висшия съдебен съвет от 31.03.2021 г. по т. 4.7, т. 4.12.2, т. 4.19, т. 4.24, т. 4.26 и по т. 4.27.

 КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. ПРИЕМА за сведение доклад от директора на дирекция „Правна“ в АВСС относно решение по адм. дело № 48/01.07.2021 г. на Върховния административен съд, Шесто отделение, образувано по жалба на Йордан Кирилов Грамов - прокурор в Специализираната прокуратура, срещу решения на Прокурорската колегия на Висшия съдебен съвет от 31.03.2021 г. по т. 4.7, т. 4.12.2, т. 4.19, т. 4.24, т. 4.26 и по т. 4.27.

25. Обсъждане приложението на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет по протокол № 09/20.03.2019 г. (обн. ДВ, бр. 26/29.03.2019 г.), конкурс за повишаване в длъжност „прокурор“ в апелативните прокуратури.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1. Обявеният, с решение на Прокурорската колегия на Висшия съдебен съвет (Колегията) по протокол № 09/20.03.2019 г., обнародван в Държавен вестник брой 26/29.03.2019 г., конкурс за повишаване в длъжност „прокурор“ в апелативните прокуратури попада в обхвата на § 9 от Преходната разпоредба към Наредба за изменение и допълнение на Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт (Наредбата), с оглед на което по отношение на него следва да се съобразят новия ред и условията за приложението на разпоредбата на чл. 193, ал. 6 от ЗСВ, а именно:

По смисъла на чл. 43, ал. 3 от Наредбата, 9-месечният срок на приложението на разпоредбата в конкретния случай започва да тече, считано от **31.03.2021г.** - датата на приключване на предходната конкурсна процедура с приетото по протокол № 11/31.03.2021 г. първо решение на Колегията за повишаване на класираните кандидати по реда на чл. 193, ал. 3 от ЗСВ, и изтича на **31.12.2021г.**

Съгласно чл. 43, ал. 5 от Наредбата, с оглед влязлото в сила решение по чл. 193, ал. 3 от ЗСВ и след встъпване в длъжност и на последния назначен кандидат, Колегията следва да пристъпи към назначаване по реда на чл. 193, ал. 6 от ЗСВ на следващите по реда на класирането в съответните апелативни прокуратури.

Към настоящия момент, в срока на § 2 на ДР към Наредбата, освободените длъжности „прокурор“ в съответните апелативни прокуратури, по отношение на които е приложима разпоредбата на чл. 193, ал. 6 от ЗСВ, са 8 (осем), а именно:

- Апелативна специализирана прокуратура – 1 (една) свободна длъжност;

- Апелативна прокуратура - София – 5 (пет) свободни длъжности;

- Апелативна прокуратура - Пловдив – 1 (една) свободна длъжност;

- Апелативна прокуратура - Бургас – 1 (една) свободна длъжност.

В Апелативна прокуратура - Велико Търново към момента не е налице освободена длъжност „прокурор“.

25.2. Предложението за назначаване по реда на чл. 193, ал. 6 от ЗСВ на следващите по реда на класирането кандидати в Апелативна специализирана прокуратура, Апелативна прокуратура – София, Апелативна прокуратура – Пловдив и Апелативна прокуратура – Бургас да се внесе в следващо заседание на Комисията.

25.3. Решението да се публикува на интернет-страницата на Висшия съдебен съвет, раздел „Конкурсни процедури“.

26. Заявление от Пламена Цветанова Апостолова - заместник на главния прокурор при Върховна касационна прокуратура, за атестиране и изготвяне на комплексна оценка за работата й като магистрат и като член на Висшия съдебен съвет. *(вх.№ ВСС-10421/05.07.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**26.1.1.** **ОТКРИВА**, на основание чл. 28, ал. 2 от Закона за съдебната власт, **процедура за оценяване** дейността на Пламена Цветанова Апостолова – заместник на главния прокурор при Върховна касационна прокуратура, за периода **от 03.10.2017 г. до 22.01.2020 г.**, през който е заемала длъжността **„изборен член" на Висшия съдебен съвет.**

**26.1.2.** Да се изиска от Главния секретар на Висшия съдебен съвет необходимата информация за дейността на Пламена Цветанова Апостолова във връзка с чл. 5, ал. 2 от Методиката за оценка дейността на членовете на Висшия съдебен съвет, на Главния инспектор и на инспекторите в инспектората към ВСС.

**26.2.1.** **ОТКРИВА**, основание чл. 196, ал. 1, т. 4 във вр. чл. 197, ал. 5, т. 4 от ЗСВ, **процедура за извънредно атестиране** на Пламена Цветанова Апостолова – заместник на главния прокурор при Върховна касационна прокуратура, за периода **от 06.07.2016 г. до 02.10.2017 г.** и **от 23.01.2020 г. до 06.07.2021 г.**

**26.2.2.** Да се изискат от административните ръководители на Национална следствена служба, Софийска градска прокуратура и Върховна касационна прокуратура необходимите документи за провеждане на извънредно атестиране, съгласно чл. 54, ал. 2 от Наредба № 3/23.02.2017 г. на Пленума на ВСС.

ЕДИНЕН ФОРМУЛЯР

27. Извънредно атестиране на Георги Любенов Мойсев - прокурор в Специализираната прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

27.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Георги Любенов Мойсев - прокурор в Специализираната прокуратура.

27.2. Предоставя, на основание чл. 205, ал. 1 от ЗСВ, на Георги Любенов Мойсев - прокурор в Специализираната прокуратура, резултатите от атестирането за запознаване.

*/След проведено гласуване с вдигане на ръка, решението е взето с 10 гласа „за“ и „0“ против/*

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

28. Придобиване статут на несменяемост на Христина Петрова Лулчева - Гугуманова - прокурор в Окръжна прокуратура - София. *(вх.№ ВСС-8256/12.08.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

28.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Христина Петрова Лулчева - Гугуманова - прокурор в Окръжна прокуратура - София.

28.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Христина Петрова Лулчева - Гугуманова - прокурор в Окръжна прокуратура - София.

28.3. ПРЕДЛАГА НА ПРОКУРОРСКАТА КОЛЕГИЯ НА ВСС, Христина Петрова Лулчева - Гугуманова - прокурор в Окръжна прокуратура - София, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

28.4. ВНАСЯ предложението в заседание на Прокурорската колегия на ВСС, насрочено за 07.07.2021 г., за разглеждане и произнасяне.

29. Извънредно атестиране на Борис Василев Балев - прокурор в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

29.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Борис Василев Балев - прокурор в Софийска градска прокуратура.

29.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Борис Василев Балев - прокурор в Софийска градска прокуратура.

29.3. ВНАСЯ предложението в заседание на Прокурорската колегия на ВСС, насрочено за 07.07.2021 г., за разглеждане и произнасяне.

30. Извънредно атестиране на Дочо Пламенов Дочев - прокурор в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

30.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Дочо Пламенов Дочев - прокурор в Софийска градска прокуратура.

30.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Дочо Пламенов Дочев - прокурор в Софийска градска прокуратура.

30.3. ВНАСЯ предложението в заседание на Прокурорската колегия на ВСС, насрочено за 07.07.2021 г., за разглеждане и произнасяне.

31. Извънредно атестиране на Даниела Иванова Попова - прокурор в Апелативната специализирана прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

31.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Даниела Иванова Попова - прокурор в Апелативната специализирана прокуратура.

31.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Даниела Иванова Попова - прокурор в Апелативната специализирана прокуратура.

31.3. ВНАСЯ предложението в заседание на Прокурорската колегия на ВСС, насрочено за 07.07.2021 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ